
AVIZ

asupra propunerii legislative pentru completarea Legii nr.52/2003 privind transparenţa decizională în administraţia publică
 (PL.x. 418/ 28 mai 2007)


În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr. PL.x  418/ 28 mai 2007, Comisia pentru învăţământ, ştiinţă, tineret şi sport a primit, spre dezbatere şi avizare, propunerea legislativă pentru completarea Legii nr.52/2003 privind transparenţa decizională în administraţia publică (PL-x 418/ 2007).


Propunerea legislativă a fost dezbătută în Comisie, în şedinţa din 19 iunie 2007 Comisia, cu unanimitatea voturilor celor prezenţi, a hotărât să elibereze aviz negativ asupra acesteia, deoarece prevederile sale o fac greu aplicabilă, întrucât presupun relaţionarea cu un număr foarte mare, şi de cele mai multe ori incert de organizaţii nonguvernamentale de şi pentru tineret, fapt care le-ar face, practic, inoperabile.

